
                                                                            Polgármesterétől
E l ő t e r j e s z t é s

A Képviselő-testület 2023. január 26-án tartandó ülésére

Tárgy:  Beszámoló a lejárt határidejű határozatok végrehajtásáról

Tisztelt Képviselő-testület!

123/2022. számú határozattal Kunadacs Község Önkormányzatának Képviselő-testülete a lejárt határidejű határozatok végrehajtásáról és a két ülés közt eltelt időszak fontosabb eseményeiről  adott tájékoztató elfogadásáról hozta meg döntését. A döntés külön intézkedést nem igényelt.

124/2022. számú határozattal Kunadacs Község Önkormányzatának Képviselő-testülete Kunadacsi Közös Önkormányzati Hivatal létrehozására és fenntartására kötött Megállapodás módosítására élt javaslattétellel. 
125/2022. számú határozattal Kunadacs Község Önkormányzatának Képviselő-testülete a Kunadacsi Közös Önkormányzati Hivatal létrehozására és fenntartására kötött Megállapodás módosításáról döntött. A Megállapodás záradéka aláírásra került.

126/2022. számú határozattal Kunadacs Község Önkormányzatának Képviselő-testülete a Kunadacsi Közös Önkormányzati Hivatal Szervezeti és Működési Szabályzatának módosításáról döntött. Az Ügyrend egységes szerkezete elkészült.

127/2022. számú határozattal Kunadacs Község Önkormányzatának Képviselő-testülete a Képviselő-testület 2023. évi munkatervét fogadta el. A döntés külön intézkedést nem igényelt.
128/2022. számú határozattal Kunadacs Község Önkormányzatának Képviselő-testülete a  köztisztviselők 2023. évi teljesítménykövetelményei alapját képező kiemelt célokat határozta meg. A döntés külön intézkedést nem igényelt.    
129/2022. számú határozattal Kunadacs Község Önkormányzatának Képviselő-testülete az Önkormányzat 2023. évi startmunka programra vonatkozó pályázat benyújtásáról döntött. A pályázat benyújtása megtörtént.
130/2022. számú határozattal Kunadacs Község Önkormányzatának Képviselő-testülete támogató nyilatkozatot adott a Kunadacsi Paprika Szárító és Őrlő Nonprofit Kft. 2023. évi járási startmunka programra történő pályázat benyújtásához. A pályázat benyújtásra került.
131/2022. számú határozattal Kunadacs Község Önkormányzatának Képviselő-testülete szálláshelyek létrehozása, turisztikai építmény, szolgáltatás fejlesztése, eszközbeszerzése, turisztikai vonzerő kihasználása LEADER helyi felhívások keretében benyújtott pályázat visszavonásáról döntött. A határozat kivonat és a határozatot tartalmazó jegyzőkönyv megküldésre került a Támogató részére.

132/2022. számú határozattal Kunadacs Község Önkormányzatának Képviselő-testülete a 2018-2023. időszakra elfogadott Helyi Esélyegyenlőségi Program felülvizsgálata során tett módosításokat fogadta el. A határozat kivonat feltöltésre megküldésre került.

133/2022. számú határozattal Kunadacs Község Önkormányzatának Képviselő-testülete helyi fejlesztések támogatására pályázat benyújtásáról döntött. 
134/2022. számú határozattal Kunadacs Község Önkormányzatának Képviselő-testülete a Kunadacsi Paprika Szárító és Őrlő Nonprofit Kft-vel zöldterület gondozására vonatkozó megállapodás megkötéséről hozta meg döntését. A Megállapodás aláírásra került.
A két ülés közt eltelt időszak fontosabb eseményeiről az ülésen adok tájékoztatást. 
Kunadacs, 2023. január 19.























Farkas Ildikó




                                                                        polgármester
H a t á r o z a t i   j a v a s l a t
Kunadacs Község Képviselő-testületének …./2023.(I.26.) sz. Kth.
a lejárt határidejű határozatok végrehajtásáról és a két ülés közt eltelt időszak fontosabb eseményeiről  adott tájékoztató elfogadásáról
H a t á r o z a t
Kunadacs Község Önkormányzatának Képviselő-testülete a polgármester írásos előterjesztésének megfelelően a szóbeli kiegészítéssel együtt a lejárt határidejű határozatok végrehajtásáról és a két ülés közt eltelt időszak fontosabb eseményeiről szóló beszámolót elfogadja.

Felelős: Polgármester

Határidő: azonnal

Kunadacs Község      






                                                                            Polgármesterétől
E l ő t e r j e s z t é s

A Képviselő-testület 2023. január 26-án tartandó ülésére

Tárgy: Az Önkormányzat és Intézményei és a Kunadacsi Közös Önkormányzati Hivatal 2023. évi költségvetésének első ütemben történő tárgyalása
Tisztelt Képviselő-testület!

Az államháztartásról szóló 2011. évi CXCV. törvény (továbbiakban: Áht.) 24. §. (3) bekezdés értelmében a jegyző által előkészített költségvetési rendelet-tervezetet a polgármester február 15-ig nyújtja be a Képviselő-testületnek.

Az államháztartásról szóló törvény végrehajtásáról szóló 368/2011. (XII.31.) Korm. rendelet (továbbiakban: Ávr.) 27. §. (2) bekezdése szerint a polgármester a Képviselő-testület elé terjeszti a bizottságok által megtárgyalt rendelet-tervezetet, melyhez csatolja legalább a pénzügyi bizottság írásos véleményét.

A költségvetési rendelet-tervezet vonatkozásában az Áht. 23.§ (2), az Ávr. 24. § (1)-(2) bekezdése rögzíti, hogy elkülönítetten kell kezelni a helyi önkormányzat, valamint a helyi önkormányzat által irányított költségvetési szervek - ide értve az önkormányzati hivatalt is -,

bevételi és kiadási előirányzatait.

A Magyarország helyi önkormányzatairól szóló 2011. évi CLXXXIX. törvény 111.§ (4) bekezdésében és az Áht. 23.§ (4) bekezdésében foglalt rendelkezések értelmében a költségvetési rendeletben külső finanszírozású működési célú költségvetési hiány nem tervezhető.
A 2023. évi költségvetés előkészítésében továbbra is kiemelt célunk volt a költségvetés egyensúlyának biztosítása, kiszámítható és stabil gazdálkodás mellett, a működési hiány nélküli gazdálkodás feltételeinek megteremtése.
A 2023. évi költségvetési rendelet elfogadását megelőzően a költségvetés előkészítésével kapcsolatosan írásban dokumentált egyeztetések az intézmények vezetőivel megtörténtek.

A napirendhez kapcsolódó anyag később kerül megküldésre a Tisztelt Képviselő-testület részére olyan módon, hogy azt megismerhessék az ülés napjáig. 
Kunadacs, 2023. január 19.























Farkas Ildikó

                                                                            Polgármesterétől
E l ő t e r j e s z t é s

A Képviselő-testület 2023. január 26-án tartandó ülésére

Tárgy: Az egészségügyi alapellátási körzetek megállapításáról szóló 17/2015. (X.22.) önkormányzati rendelet módosítása
Tisztelt Képviselő-testület!

Kunadacs Község Önkormányzat Képviselő-testülete a 17/2015.(X.22.) önkormányzati rendellettel megalkotta az egészségügyi alapellátások körzethatárairól szóló rendeletét. 
Magyarország helyi önkormányzatairól szóló 2011. évi CLXXXIX. törvény 13.§ (1) bekezdésének 4. alpontja alapján az önkormányzat köteles biztosítani az egészségügyi alapellátást, az egészséges életmód segítését célzó szolgáltatásokat. 
Az egészségügyi alapellátásról szóló 2015. évi CXXIII. törvény (a továbbiakban: Eatv.) 5.§ (1) bekezdése meghatározza az egészségügyi alapellátás körét, amelyről a települési önkormányzat köteles gondoskodni. 
A települési önkormányzat az egészségügyi alapellátás körében gondoskodik: 
a) a háziorvosi, házi gyermekorvosi ellátásról, 
b) a fogorvosi alapellátásról, 
c) az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról, 
d) a védőnői ellátásról, és 
e) az iskola-egészségügyi ellátásról.
A rendeletet bevezető részének meg kell felelnie a jogszabályszerkesztésről szóló 61/2009. (XII.14.) IRM rendelet (a továbbiakban: Jszr.) 52. § (3) bekezdésében és az 58. § (1) bekezdésében foglaltaknak.  Erre tekintettel az önkormányzati rendelet bevezető részében a

véleményezés tényét fel kell tüntetni, ha a rendeletet más jogszabályban kifejezetten az adott rendelet megalkotása vonatkozásában véleményezési hatáskörrel felruházott szervvel vagy személyekkel egyetértésben, valamint ha más szerv vagy személy véleményének kikérésével alkotják meg. 
Az Eatv. 6. § (2) bekezdés értelmében a körzetek megállapítása és kialakítása során ki kell kérni az alapellátásért felelős országos módszertani intézet - védőnői ellátás esetén az országos tisztifőorvos -, valamint a működési engedély kiadására hatáskörrel rendelkező egészségügyi államigazgatási szerv véleményét is. 
Erre tekintettel a rendeletünk bevezető részének tartalmaznia kell az utalást a véleményezésre.
Mivel településünkön nincsenek kialakítva körzetek, ezért módosítani szükséges a rendelet 2. § (3) bekezdését, valamint a 3. §-t, továbbá meg kell jelölni iskola-egészségügyi ellátási körzethez és a vegyes védőnői körzethez tartozó oktatási intézményeket.

HATÁSVIZSGÁLATI LAP

Kunadacs Község Önkormányzat Képviselő-testületének az egészségügyi alapellátási körzetek megállapításáról szóló 17/2015. (X.22.) önkormányzati rendelet módosításához
1. Társadalmi hatások

Kunadacs településen az egészségügyi alapellátás teljes körűen biztosított: a háziorvosi ellátás, a fogorvosi alapellátás, az alapellátáshoz kapcsolódó ügyeleti ellátás, a védőnői ellátás, valamint az iskola-egészségügyi ellátás.

2. Gazdasági, költségvetési hatások

A rendeletben foglaltak végrehajtásának gazdaságra, költségvetésre gyakorolt hatása nincs.
3. Környezeti hatások

A rendeletben foglaltak végrehajtásának környezetre gyakorolt hatásai nincsenek.

4. Egészségügyi hatások

A rendeletben foglaltak végrehajtásának egészségügyi hatása: lakosság teljeskörű egészségügyi alapellátásnak biztosítása.

5. Adminisztratív terheket befolyásoló hatások

A rendeletben foglaltak végrehajtásának adminisztratív terheket befolyásoló hatása nincs.

6. A jogszabály megalkotásának szükségessége, a jogalkotás elmaradásának várható

következmények

A rendelet megalkotása az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, ugyanezen törvény 6. § (2) bekezdésére figyelemmel szükséges.

7. A jogszabály alkalmazásához szükséges személyi, tárgyi, szervezeti és pénzügyi

feltételek

A jogszabály alkalmazásához szükséges személyi, tárgyi, szervezeti és pénzügyi feltételek

rendelkezésre állnak.

ÁLTALÁNOS INDOKOLÁS

Kunadacs Község Önkormányzat Képviselő-testületének az egészségügyi alapellátási körzetek megállapításáról szóló 17/2015. (X.22.) önkormányzati rendelet módosításához

A jogalkotásról szóló 2010. évi CXXX. törvény (továbbiakban: Jat.) 18. § (1) bekezdése szerint a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről.

Az Alaptörvény 32. cikk (1) bekezdés d) pontja szerint a helyi önkormányzat a helyi közügyek intézése körében törvény keretei között meghatározza szervezeti és működési rendjét.

Az egészségügyi alapellátásról szóló 2015. évi CXXIII. törvény 6. § (1) bekezdésében kapott

felhatalmazás alapján, ugyanezen törvény 6. § (2) bekezdésére figyelemmel került sor a rendelet megalkotására.

A rendelet-tervezet előkészítése során figyelembe vettük a jogalkotásról szóló 2010. évi CXXX. törvény (továbbiakban: Jat.) 3. §-át, mely szerint:

„Az azonos vagy hasonló életviszonyokat azonos vagy hasonló módon, szabályozási szintenként lehetőleg ugyanabban a jogszabályban kell szabályozni. A szabályozás nem lehet

indokolatlanul párhuzamos vagy többszintű. A jogszabályban nem ismételhető meg az Alaptörvény vagy olyan jogszabály rendelkezése, amellyel a jogszabály az Alaptörvény alapján nem lehet ellentétes.”

RÉSZLETES INDOKOLÁS
1-3. §

A rendelet-tervezet tartalmazza az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, ugyanezen törvény 6. § (2) bekezdésére figyelemmel a háziorvosi, a fogorvosi alapellátás, az alapellátáshoz kapcsolódó ügyeleti ellátás, a védőnői ellátás, valamint az iskola-egészségügyi ellátás helyi szabályait.

4. §

Ez a szakasz a rendelet hatályba lépésének és alkalmazásának szabályait tartalmazza. 
Kunadacs, 2023. január 19.























Farkas Ildikó




                                                                        polgármester
Kunadacs Község Önkormányzat Képviselő-testületének

…/2023. (I.26.) önkormányzati rendelete 

az egészségügyi alapellátási körzetek megállapításáról szóló

17/2015. (X.22.) önkormányzati rendelet módosításáról

Kunadacs Község Önkormányzatának Képviselő-testülete az Alaptörvény 32. cikk (1) bekezdés a) pontja és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, ugyanezen törvény 6. § (2) bekezdésére figyelemmel az alapellátásért felelős országos módszertani intézet - védőnői ellátás esetén az országos tisztifőorvos -, valamint a működési engedély kiadására hatáskörrel rendelkező egészségügyi államigazgatási szerv véleményének kikérésével a következőket rendeli el:
1. §

Kunadacs Község Önkormányzat Képviselő-testületének az egészségügyi alapellátási körzetek megállapításáról szóló 17/2015. (X.22.) rendelet (a továbbiakban: Rendelet) önkormányzati rendeletének bevezető része helyébe a következő rendelkezés lép:

„Kunadacs Község Önkormányzatának Képviselő-testülete az Alaptörvény 32. cikk (1) bekezdés a) pontja és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, ugyanezen törvény 6. § (2) bekezdésére figyelemmel az alapellátásért felelős országos módszertani intézet - védőnői ellátás esetén az országos tisztifőorvos -, valamint a működési engedély kiadására hatáskörrel rendelkező egészségügyi államigazgatási szerv véleményének kikérésével a következőket rendeli el:”
2. §

A Rendelet 2. §-a a  következő (3)  bekezdéssel egészül ki:

„(3) Kunadacs község közigazgatási területe egy háziorvosi körzetet képez.”

3. §
A Rendelet 3. §-a helyébe a következő rendelkezés lép:

„Kunadacs Község közigazgatási területén a fogorvosi feladatok ellátását az önkormányzat a FOGSORDOKTOR Bt-vel kötött feladat-ellátási megállapodás alapján biztosítja.” 

4. §
A Rendelet 4. §-a helyébe a következő rendelkezés lép:

„(1) Kunadacs község közigazgatási területére kiterjedően egy vegyes védőnői szolgálat működik.

(2) Kunadacs község közigazgatási területe egy iskola-egészségügyi ellátási körzetet képez.

(3) Iskola-egészségügyi és Iskola védőnői körzet:


a) Szent Margit Katolikus Általános Iskola Kunadacs


b) Kunadacsi Igazgyöngy Óvoda”

5. §

Ez a rendelet 2023. január …. napján lép hatályba és az azt követő napon hatályát veszti.

           Farkas Ildikó                                                            dr. Kaldenecker Anett
            polgármester                                                                      aljegyző

Záradék: 

A rendelet kihirdetése 2023. január ... napján, az önkormányzat hirdetőtábláján való kifüggesztéssel megtörtént.

Kunadacs, 2023. január 26. 

                                                                                                dr. Kaldenecker Anett
                                                                                                          aljegyző

Kunadacs Község      






                                                                            Polgármesterétől
E l ő t e r j e s z t é s

A Képviselő-testület 2023. január 26-án tartandó ülésére

Tárgy: A Polgármester 2023. évi szabadság ütemterve  
Tisztelt Képviselő-testület!

A közszolgálati tisztviselőkről szóló 2011. évi CXCIX. törvény (továbbiakban: Kttv.) VII/A. fejezet 225/C. § (1) bekezdése értelmében a főállású polgármester évi huszonöt munkanap alapszabadság és tizennégy munkanap pótszabadságra, azaz összesen harminckilenc munkanap szabadságra jogosult. 
A Kttv. 225/C. § (2) bekezdése alapján a polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. 
A Kttv. 225/C. § (3)-(4) bekezdései szerint minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani. A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.
Törvényi kötelezettségemnek eleget téve 2023. évi …….. nap szabadságomat az alábbiak szerint kívánom ütemezi. 
…………………………..

……………………………
Kérem a Tisztelt Képviselő-testületet, hogy a határozati javaslatot elfogadni szíveskedjen.
Kunadacs, 2023. január 19.





















Farkas Ildikó




                                                                        polgármester
H a t á r o z a t i   j a v a s l a t
Kunadacs Község Képviselő-testületének …./2023.(I.26.) sz. Kth.
a polgármester 2023. évi szabadságolási ütemtervéről 
H a t á r o z a t
Kunadacs Község Önkormányzatának Képviselő-testülete a polgármester 2023. évi szabadságolási ütemtervét jelen előterjesztésben foglaltak szerint fogadja el.
Felelős: Polgármester és a szabadság nyilvántartásának vezetésére az aljegyző
Értesül: Gazdálkodás
Határidő: folyamatos

